**9. август – 30. септембар 2024. године**

**Конкурс је отворен до 30. септембра 2024.године**

Народни музеј Врање расписује Конкурс за самосталне и групне изложбе за излагачку сезону 2025. године у Галерији Народног музеја Врање.

Пријаву могу поднети ликовни и визуелни уметници одговарајуће школске спреме као и историчари уметности са ауторским пројектом из области савремене уметности који нису излагали у Врању у протеклих 5 година.

Пријаве за конкурс са потребном документацијом треба послати најкасније **до 30. септембра 2024. године.**

Пожељно је да пријаве буду у електронској форми.

Конкурсне пријаве слати на e-mail: galerija@muzejvranje.rs

Пријава треба да садржи:

1. Податке о аутору (име презиме, адреса, контакт телефон, e-mail и, уколико постоји, интернет презентација)
2. Фотографије изложбених радова и податке о њима (назив, техника, димензије, година настанка или трајање).
3. Сажети концепт изложбе
4. Технички опис изложбе (уколико се користе техничка средства која Галерија не поседује уметник је у обавези да их за изложбу обезбеди)
5. Професионална биографија
6. Предлог додатних програма (уколико су део изложбе)

Уколико уметници нису у могућности да документацију пошаљу електронским путем, пријаве могу послати (са назнаком ''За излагачки конкурс Галерије Народног музеја Врање за 2025.'') поштом на адресу: Галерија Народног музеја Врање, Хероји са Кошара бб, 17 500 Врање

Пријаву је могуће предати и лично, у просторијама Галерије Народног музеја Врање (Хероји са Кошара бб., 17 500 Врање)

Конкурсни материјал се не враћа.

Резултати конкурса биће објављени 31. октобра 2024. године на званичном сајту Музеја, као и facebook страници.

Излагачки услови који се пружају уметницима су:

1. Израда каталога
2. Израда плаката и позивница
3. Техничка и стручна помоћ приликом постављања изложбе
4. Обавештавање јавности и медијска покривеност изложбе.

Више информација о условима излагања можете добити на телефон 062 423 789 или на e-mail: galerija@muzejvranje.rs